15.01.2024г.

**Открита от ЕК обществена консултация "Опазване на водите от замърсяване с нитрати от селскостопански източници — оценка"**

Обществени консултации с гражданите и заинтересованите страни относно оценката на Директива 91/676/ЕИО на Съвета от 12 декември 1991г. за опазване на водите от замърсяване с нитратни от земеделски източници (Нитратна директива)

Европейската комисия започна онлайн обществени консултации относно оценката на Нитратна директива (Директива 91/676/ЕИО на Съвета от 12 декември 1991г. за опазване на водите от замърсяване с нитратни от земеделски източници). С правилата на ЕС относно нитратите се защитава качеството на водите, като се намалява и предотвратява замърсяването с нитрати от селското стопанство. Качеството на водите в ЕС се е подобрило, но замърсяването с нитрати все още може да бъде сериозен проблем. С тази оценка ще се разгледа колко добре са функционирали тези правила и дали те все още са подходящи с оглед амбициите на ЕС в политиката по околната среда и климата, и целите за постигане на устойчиво и издръжливо на сътресения селско стопанство и продоволствена сигурност.

Консултацията е насочена към заинтересовани страни като земеделски производители, индустрии, неправителствени организации, граждани, публични администрации, водни органи и други.

Консултацията ще продължи **до 08 март 2024** (полунощ брюкселско време), като Участието в обществената консултация е отворено за обратна връзка чрез попълване на онлайн въпросник [тук](https://ec.europa.eu/info/law/better-regulation/have-your-say/initiatives/14051/public-consultation_bg), достъпен на всички езици на ЕС, включително и на български език.